laion/Wikipedia-Exotic huggingface dataset:
לנדסמן

לנדסמן הוא שם משפחה ממקור גרמני. האם התכוונתם ל... ברטה לנדסמן – אחות ואשת רפואה ציבורית בהסתדרות הציונית הדסה גרג לנדסמן – פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת אוהיו הגר לנדסמן-פלס – פיזיקאית ניסיונאית ישראלית העוסקת בתחום האסטרו-חלקיקים הלל לנדסמן – ראש מועצה אזורית הגליל העליון ומועצה מקומית חצור הגלילית יצחק לנדסמן – ראש מועצה אזורית הגליל העליון ומנכ"ל תנובה. בנו של הלל מיה לנדסמן – שחקנית תיאטרון וטלוויזיה נילי לנדסמן – סופרת, מורה ליוגה ועיתונאית ישראלית. בתו של יצחק סרג' לנדסמן (ישראל בן-ארצי) - אבי תורת המכ"ם בישראל לנדמן לנצמן
לנדמן

לנדמן הוא שם משפחה. האם התכוונתם ל... אורי לנדמן – רב רומני, רבן של פדולאיי וצ'רנוביץ, נכדו של רבי אורי מסטרליסק אלעד לנדמן – שחיין ישראלי, אלוף ישראל ואלוף המכביה זלציה לנדמן – עיתונאית וסופרת יהודייה, שעסקה בשימור שפת היידיש לנדמן - משפחת אדמו"רים חסידית ברומניה שמואל לנדמן – שופט בית משפט השלום בתל אביב לנדסמן לנצמן
ג'ון תומפסון

האם התכוונתם ל... ג'ון תומפסון (ראש ממשלת קנדה) (1845–1894) – פוליטיקאי קנדי, ראש ממשלת קנדה בשנים 1892–1894 ג'ון תומפסון (גנרל) (אנ') (1860–1940) – גנרל אמריקאי, מתכנן תת-המקלע M1 תומפסון ג'ון אשוורת׳ תומפסון (1906–1990) – קאט תומפסון (אנ'), שחקן כדורסל אמריקאי ג'ון תומפסון (מאמן כדורסל) (אנ') (1941–2020) – מאמן כדורסל אמריקאי ג'ון גריגס תומפסון (יליד 1932) – מתמטיקאי אמריקאי
Uptime

Uptime הוא מדד של הזמן אשר מכונה, בדרך כלל שרת או מחשב, עובדת וזמינה לשימוש. לעיתים קרובות הוא משמש למדידת יציבות ואמינות של מערכות הפעלה, על ידי הערכת הזמן בו המחשב יכול להישאר מבלי להתרסק, וללא צורך בביצוע אתחול למטרות תחזוקה או ניהול. הפקודה systeminfo זמינה במערכות Microsoft Windows בממשק הפקודה (CMD), ומאפשרת להציג מידע על המערכת, הכולל את System Up Time: C:\> systeminfo | findstr "Time:" System Up Time: 0 Days, 8 Hours, 7 Minutes, 19 Seconds החל מגרסאות מסוימות של Windows Vista ו-Windows 7 ‏System Up Time הוחלף בפרמטר System Boot Time. System Boot Time איננו מהווה אידיקציה טובה לזמן שהמערכת למעלה, כיוון שאינו לוקח בחשבון מצב שינה או היברנציה. C:\Users\ido>systeminfo | findstr "System Boot Time" System Boot Time: 9/4/2014, 7:19:37 PM חברת מיקרוסופט מספקת כלי בשם Uptime.exe המשמש לבדיקת ה-uptime של המכונה, וניתן להורדה באתר התמיכה. C:\> uptime \\SYSTEMNAME has been up for: 2 day(s), 4 hour(s), 24 minute(s), 47 second(s) ניתן לקבל ממשק על ה-uptime של מכונה מקומית או מרוחק על ידי ממשק ה-Windows Management Instrumentation ‏(WMI): C:\> wmic os get lastbootuptime LastBootUpTime 20110508161751.822066+060 חותם הזמן חוזר בפורמט yyyymmddhhmmss.nnn. ניתן להשתמש בממשק ה-WMI בקלות גם בשפות תסריט, כגון VBScript או Powershell. החל מ-Windows Vista, ניתן לראות את ה-uptime של המכונה בממשק מנהל המשימות, תחת הסימניה "ביצועים". ניתן להשתמש בפקודה uptime במערכת ההפעלה יוניקס ובמערכות הפעלה דמויות יוניקס, כגון לינוקס. הפקודה מחזירה את הזמן הנוכחי, את זמן פעילות המערכת, מספר המשתמשים והעומס הממוצע (load avarage) ב-1, 5 ו-15 הדקות האחרונות: $ uptime 18:17:07 up 68 days, 3:57, 6 users, load average: 0.16, 0.07, 0.06 במערכות לינוקס, ניתן גם להשתמש במערכת הקבצים הווירטואלית proc, על ידי קריאת הקובץ /proc/uptime. $ cat /proc/uptime 350735.47 234388.90 המספר הראשון שהקובץ מחזיר הוא מספר השניות מאז עליית המערכת. המספר השני הוא מספר השניות בהם המערכת הייתה במצב סרק, בשניות. שרת Track down your uptime in Windows Vista, גרג שולץ, באתר TechRepublic, בתאריך 4 בנובמבר 2008. Uptime.exe Tool Allows You to Estimate Server Availability with Windows NT 4.0 SP4 or Higher, באתר Microsoft Support, בתאריך ה-20 באוגוסט 2012. Man Page for uptime, באתר unix.com. uptime(1), דף העזרה של הפקודה uptime במערכת ההפעלה לינוקס. E.2.28. /proc/uptime, בפורטל המשתמשים של חברת רד האט.
צב ים שטוח-גב

צב הים שטוח-הגב (שם מדעי: Natator depressus) הוא צב ים אנדמי למדף היבשתי של אוסטרליה. שמו נובע משריונו, מאחר שהוא שטוח יותר משריונם של צבי ים אחרים החיים בימינו. בעת בקיעתם, צבע השריון של צבי הים שטוחי-הגב הוא אפור עם קווים שחורים, וצבע השריון של הפרטים הבוגרים נע בין ירוק לאפור בהיר. צב ים זה תואר על ידי סמואל גארמן ב-1880. מדיה וקבצים בנושא צב ים שטוח-גב בוויקישיתוף צב ים שטוח-גב, באתר ITIS (באנגלית) צב ים שטוח-גב, באתר NCBI (באנגלית) צב ים שטוח-גב, בבסיס הנתונים ARKive (באנגלית) צב ים שטוח-גב, באתר האנציקלופדיה של החיים (באנגלית) צב ים שטוח-גב, באתר GBIF (באנגלית) צב ים שטוח-גב באתר הרשימה האדומה של IUCN ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
מרדכי יצחק רבינוביץ

רבי מרדכי יצחק אייזיק רבינוביץ (תרט"ז, 1856, זאגר חדש – ה' בסיוון תר"ף, 22 במאי 1920) היה רב ודרשן ליטאי. רבן של ליגום, סלנט וממל. נולד בזאגר חדש, בשנת תרט"ז (1856), לרב דובר רבינר, מצאצאי הרב מרדכי רבינר רבה הראשון של בויסק מחבר ספר השו"ת "גדולת מרדכי". למד אצל אביו עד גיל 14, התפרסם כעילוי והיה בקי בסדר נשים ובסדר נזיקין. בהמשך היה לתלמידם של רבי ישראל ליפקין מסלנט, רבי מאיר מיכל רבינוביץ משאט, שנודע בחיבורו "המאיר לעולם"; ושל רבי ירוחם יהודה ליב פרלמן, "הגדול ממינסק". הוא היה דרשן מפורסם וכתב הרבה בכל חלקי התורה, תשובות הלכתיות, לצד חידושים ופרשנות על התלמוד הבבלי. חלק מכתביו נדפסו, וזכו לפרסום רב. ידועים פסקיו בענייני שימוש והדלקה מושהית של חשמל בשבת. שימש כרבן של קהילות שונות ברחבי ליטא, ובהן: ליגום, סלנט וממל. נפטר בקניגסברג בשבת ערב חג השבועות, ה' בסיוון תר"ף, 22 במאי 1920, ונקבר בעיר רבנותו האחרונה ממל. בנו הוא הרב אליעזר יהודה רבינוביץ, מחבר ספר השו"ת "עין יהודה" רבה האחרון של ממל, שנספה בשואה. בתו דבורה פרל נפטרה בפרנקפורט בכ"א באדר תר"ף. בת אחרת, ד"ר בתיה רבינוביץ, עלתה לישראל. שמן למנחה - על מנחת חינוך, וילנא תרע"ב דעת מרדכי - חלק א, קיידן, תרצ"ט דעת מרדכי - חלק ב, ירושלים: מוסד הרב קוק, תשי"ט תֹמר דבורה, ריגה, תרפ"ט זאב אריה רבינר, לדמותו של הרמי"א רבינוביץ, בתוך: שו"ת דעת מרדכי, ח"ב, ירושלים: מוסד הרב קוק, תשי"ט 'רבינוביץ, ר' מרדכי-יצחק-אייזיק ב"ר דובער רבינר', בתוך: דב ליפץ ונתן גורן (עורכים), יהדות ליטא, כרך ג, ספר א (תשכ"ז), עמ' 91 טור 1 (ספר יזכור לקהילת ליטא, בספריית העיר ניו יורק, תמונה 1289). שמואל נח גוטליב, סלאנט: הרב ר' מרדכי אייזיק בהרה"ג ר' דובער ז"ל ראבינאוויץ, בתוך: אהלי שם, פינסק תרע"ב, עמ' 363, באתר היברובוקס זאב אריה רבינר, נרות שבת - שנה ב' גיליון לא, ירושלים, תש"ד, באתר היברובוקס
זיוה אגמי-כהן

זיוה אגמי-כהן (נולדה ב-10 ביוני 1954) היא קצינת משטרה בדימוס, בדרגת תת-ניצב, שכיהנה כראש היחידה הארצית לחקירות הונאה. אגמי-כהן, בוגרת תיכון עירוני ז' ביפו, התגייסה למשטרת ישראל בגיל 18 במסגרת תוכנית גיוס בוגרות תיכון לשורות הארגון. בתפקידה הראשון שימשה שוטרת תנועה. יצאה לקורס קצינים ובגיל 21 הייתה לקצינה הצעירה בתולדות המשטרה. שימשה מפקדת יחידת הסיור במרחב ירקון, בהמשך שירותה עברה לתחום החקירות, היא שימשה קצינת חקירות במרחב ירקון, ראש מחלק נוער במרחב, סגנית קצין אגף חקירות בו וראש לשכת חקירות במרחב איילון. לאחר מכן כיהנה כקצינת הנוער במחוז תל אביב. עמדה בראש היחידה ללוחמה בפשיעה במנהלת ההגירה וב-2007 מונתה לראש זרוע מקרקעין ביחידה הארצית למאבק בפשיעה הכלכלית. באפריל 2010 קודמה לדרגת תת-ניצב ומונתה לראש היחידה הארצית לחקירות הונאה, כיהנה בתפקיד עד 2013. במהלך כהונתה הייתה אחראית לניהול החקירה בפרשת הולילנד, בסיומה הומלץ להגיש כתבי אישום נגד ראש ממשלת ישראל אהוד אולמרט, ואנשי ציבור ועסקים נוספים שרובם הורשעו בבית המשפט. פרשות בולטות נוספות בתקופתה היו חקירה והמלצה להעמדה לדין של הרב הראשי יונה מצגר בחשד לביצוע עבירות של קבלת שוחד, מרמה והלבנת הון, חקירה והמלצה להעמדה לדין של ראש עיריית בת ים שלומי לחיאני, פרשת הרב יאשיהו פינטו ופרשת דני דנקנר. אגמי היא בעלת תואר ראשון במדעי הרוח מאוניברסיטת תל אביב ותואר שני במדע המדינה מאוניברסיטת חיפה. בעלת תואר במשפטים מהמרכז הבינתחומי בהרצליה. ב-2014, לאחר פרישתה ממשטרת ישראל, פתחה משרד עורכי דין המתמחה בעבירות צווארון לבן ודיני מיסים. ב-1 במרץ 2021 הצטרפה לתנועת הביטחוניסטים. בדצמבר 2021, במסגרת תפקידה כעורכת דין, הוקלטה בסתר נותנת המלצה לבצע האזנות סתר, בניגוד לחוק.[1][2] זיוה אגמי-כהן, ברשת החברתית פייסבוק זיוה אגמי-כהן באתר משרדה, אגמי כהן סבג ושות' – משרד עורכי דין ליאל קייזר, ביקורת במשטרה על חוסר ניסיונה של ראש יאח"ה החדשה במלחמה בשחיתות, באתר הארץ, 6 בדצמבר 2009 טלי מורנו, כל הדרך למעלה: החוקרת הבכירה מדברת, באתר nana10‏, 7 בפברואר 2014 ירון דורון, מקור ראשון, אחת שיודעת: "מול נחקר בכיר אתה חייב להיות מקצוען", באתר nrg‏, 24 בפברואר 2017 ניר גונטז', "נחשפתי להרבה מאוד מידע על ראשון... וכל הרשויות. מה זה אומר?" שאולי לא ראוי שתייצגי חשודים בתיק שחיתות שכולו ראשון לציון, באתר הארץ, 7 בדצמבר 2017 אלי סניור, אולמרט הגיע מוכן - במשטרה אוספים מסמכים, באתר ynet, 25 במאי 2010 ציוץ של הביטחוניסטים ברשת החברתית אקס (טוויטר), 1 במרץ 2021
אליעזר יהודה רבינוביץ

רבי אליעזר יהודה רבינוביץ (תרל"ט (בערך), קרקינובה - כ"ה באב תש"א, 18 באוגוסט 1941 גטו קיידאן) היה רב ליטאי, חבר מרכז המזרחי בליטא, רבה של ממל. נולד בערך בשנת תרל"ט (1879) לרב מרדכי יצחק רבינוביץ ולרבקה לבית קריגר, למד אצל אביו, ובהמשך בישיבות ליטא: ישיבת טלז, ישיבת סלובודקה וישיבת וולוז'ין. החל משנת תרס"ד, בה פרסם לראשונה מאמר תורני בכתב-העת הפלס, פרסם מאמרים רבים בכל כתבי העת התורניים שיצאו אז באירופה ובארץ ישראל. רבים ממאמריו שפורסמו בכתבי העת היו למעשה טורי ביקורת על ספרי מחברים בני זמנו. הוא כתב גם מאמרי אקטואליה בעיתון היידי "די אידישע שטימע" שיצא לאור בקובנה. בשנת תר"ף, לאחר פטירת אביו, התמנה במקומו כרבה של העיר ממל, כהונה בה החזיק במשך 19 שנה, עד פרוץ מלחמת העולם השנייה. במהלך שנות כהונתו הביא את ספרי אביו לדפוס, וכתב בעצמו תשובות הלכתיות שהודפסו לאחר פטירתו בספר השו"ת "עין יהודה". הוא תכנן לעלות לארץ ישראל, וכבר הנפיקו לו רישיון עלייה, אך הכיבוש הסובייטי בליטא, מנע את ביצוע התוכנית. הוא הספיק לשלוח באמצעות הדואר ספרים רבים מספרייתו העשירה לארץ ישראל, וכך גם את כתבי אביו, שמהם נדפס מאוחר יותר חלקו השני של ספרו "דעת מרדכי" (ירושלים, תשי"ט). באביב תרצ"ט (1939), עזב את ממל, ועבר להתגורר בבית משפחת חמיו, גולדין, בגטו קיידאן. נרצח יחד עם אשתו הינדה בכ"ה באב תש"א, 18 באוגוסט 1941, בקיידאן. ספרו, שו"ת "עין יהודה", נערך מכתביו בידי הרב שמואל ברוך ורנר, ונדפס בדפוס "ספערא" (במלון באב"ד), ירושלים, תש"ח. 'רבינוביץ, ר' אליעזר-יהודה ב"ר מרדכי-יצחק-אייזיק', בתוך: דב ליפץ ונתן גורן (עורכים), יהדות ליטא, כרך ג, ספר א (תשכ"ז), עמ' 89 טורים 1–2 (ספר יזכור לקהילת ליטא, בספריית העיר ניו יורק, תמונה 1287). ספרו עין יהודה, ירושלים, תש"ח, באתר היברובוקס
יום רודף יום

יום רודף יום הוא אלבומו החמישי והאחרון של המוזיקאי שמוליק קראוס, שיצא בשנת 2003. האלבום יצא תשע שנים לאחר צאת אלבומו הקודם של קראוס, "ידידותי לסביבה" (1994). העבודה על האלבום החלה בשנת 1999, כאשר יענקל'ה רוטבליט שלח לשמוליק קראוס טקסטים פרי עטו וקראוס החל להלחינם. מלאכת העיבוד של השירים הופקדה בידי המוזיקאי משה לוי, שהפיק מוזיקלית בשיתוף עופר אקרלינג ולני בן-בסט, בניגוד לאלבומיו הקודמים של קראוס שעובדו והופקו מוזיקלית על ידי אילן וירצברג. השירים הוקלטו בשנים 2002-2001, בתקופת האינתיפאדה השנייה. האלבום נכשל מסחרית ושיריו לא הושמעו לעיתים קרובות בתחנות הרדיו, אף שזכה לביקורות משבחות. מבין שירי האלבום בולט החידוש ל"זה קורה", שקראוס כתב והלחין ושבוצע במקור בידי אריק לביא. קראוס צוטט בשנת 1998 כאומר: "את השיר הזה כתבתי לזכר אבי שנפטר בצעירותי. נתתי את השיר לאריק לביא כי לא יכולתי לשיר אותו, וגם לא אשיר אותו לעולם", אך בחר להפר את הבטחתו. עשיית האלבום תועדה בסרט "מעשה בתקליט" של הבמאית יסמין הדס ליפשיץ, שהוקרן בערוץ הראשון בפברואר 2012, עשור לאחר צילומו. מילות השירים נכתבו על ידי יענקל'ה רוטבליט (למעט היכן שמצוין אחרת), המוזיקה לשירים הולחנה על ידי שמוליק קראוס (למעט היכן שמצוין אחרת). שמוליק קראוס - שירה משה לוי - פסנתר, המונד, סינתיסייזרים, גיטרה אקוסטית ("זה קורה"), כלי הקשה, קולות עילי בוטנר - גיטרות מיקי שביב - גיטרות, גיטרה בס דודו טסה - גיטרה אקוסטית 12 מיתרים ("יום רודף יום") אדם דל מונטה - גיטרה קלאסית ("בצד העצוב של העיר") ז'אן פול זימבריס - תופים וכלי הקשה לני בן-בסט - תכנות תופים, פסנתר ("בצד העצוב של העיר"), קולות ("על ענף רענן") יועד ניר - צ'לו ("יום רודף יום") הדר כהן - כינור ("יום רודף יום", "בצד העצוב של העיר") אטיין מנרי - כינור ("בצד העצוב של העיר") מירי מנשרוב - ויולה ("בצד העצוב של העיר") מעיין הירשביין - קולות יוסי חרסונסקי, ביקורת ת"ק / געגועים, באתר nrg‏, 4 בפברואר 2003 (ביקורת) שמוליק קראוס: יום רודף יום באתר השרת העיוור מעשה בתקליט, באתר של יענקל'ה רוטבליט. ביקורת: סמדר שילוני, "מעשה בתקליט": שמוליק קראוס הולך לאיבוד, באתר ynet, 26 במרץ 2012
Brazzers

Brazzers (בראזרס) היא חברת הפקה של סרטי פורנוגרפיה הפועלת בצפון אמריקה. החברה מציעה אתר אינטרנט ובו תכנים מקוריים בתשלום. אתר האם כולל (נכון ל-2014) שלושים ואחד אתרי משנה, ובהם סרטונים על פי קטגוריות שונות ומגוונות. המותג Brazzers נוצר בתחילת שנת 2005 על ידי עויסאם יוסוף וסטפן מאנוס, חברים מאוניברסיטת קונקורדיה, ומאט קיזר. האתרים של Brazzers מנוהלים ממונטריאול שבקנדה, בעוד שהצילומים נערכים בלאס וגאס, לוס אנג'לס ומיאמי. Brazzers הוזכרה בסדרה "True Life" של רשת MTV, שעקבה בין היתר אחר שחקנית הפורנוגרפיה ג'יידן ג'יימס בשנת 2009. החברה נרכשה על ידי Manwin (כיום MindGeek) במרץ 2010, אשר עם השנים השתלטה על מרבית הפורנוגרפיה האינטרנטית בעולם. החברה חגגה 10 שנים לפעילותה באמצעות שלט חוצות שהוצב בטיימס סקוור במשך כל חודש אוגוסט 2014. Brazzers ספגה ביקורת על קשריה עם אתרי סטרימינג כגון Pornhub (גם היא בבעלות MindGeek) המאופיינים בפיראטיות ובהפרת זכויות יוצרים. בתגובה פתחה החברה בקמפיין נגד פיראטיות ב-2009. Brazzers זכתה בפרסי AVN רבים, בהם אתר השנה ב-2009, ובפרסי XBIZ, בהם סטודיו השנה של 2014. מדיה וקבצים בנושא Brazzers בוויקישיתוף אתר האינטרנט הרשמי של Brazzers (באנגלית) Brazzers, ברשת החברתית אקס (טוויטר) Brazzers, ברשת החברתית אינסטגרם Brazzers, ברשת החברתית טיקטוק Brazzers, סרטונים בערוץ היוטיוב דוד אוורבוך, MindGeek is a cautionary tale of consolidating production and distribution in a single, monopolistic owner, מגזין slate (באנגלית)
אבי נוימן

אבי (אברהם) נוימן (נולד ב-16 בינואר 1961) הוא קצין משטרה ישראלי בדימוס בדרגת תת-ניצב המכהן כראש הרשות להגנה על עדים. נוימן גדל בעיר בת ים. הוא שירת במגוון תפקידי שטח וחקירות במשטרת ישראל, בהם ראש מחלקת פשעים במרחב ירקון, ראש מפלג תשאול בימ"ר תל אביב, קצין החקירות של מרחב ירקון ומפקד היחידה המרכזית של מחוז המרכז. בתקופת כהונתו כמפקד ימ"ר מחוז המרכז, פענחה היחידה את רצח ששת בני משפחת אושרנקו, את רצח הילדה רוז פיזם וחשפה את "פרשת כוכב הצפון" (הברחת כ-100 קילוגרם של קוקאין לישראל מפנמה). ב-2010 מונה לראש היחידה הארצית למאבק בפשיעה הכלכלית, הוא עמד בראש צוות החקירה של שופט בית המשפט העליון יורם דנציגר. ב-2012 יצא ללימודים במכללה לביטחון לאומי וב-2014 מונה לראש חטיבת ההדרכה במטה הארצי. ב-2017 פרש מהשירות במשטרה. ב-2018 מונה לראש הרשות להגנה על עדים. מדיה וקבצים בנושא אבי נוימן בוויקישיתוף אפרת וייס ואלי סניור, אחרי אושרנקו ופיזם: הזינוק של אבי נוימן, באתר ynet, 3 בדצמבר 2009 אבי אשכנזי ויוסי אלי‏, לאחר שלא קודם לדרגת ניצב - קצין החקירות המבטיח פרש מהמשטרה, באתר וואלה, 1 בפברואר 2016 ורד קמינסקי, "משהו בעיניים שלה חדר לכולנו לנשמה", באתר mynet (כפי שנשמר בארכיון האינטרנט), 18 בספטמבר 2008
גשר ברונקס וייטסטון

גשר ברונקס וייטסטון (באנגלית: Bronx Whitestone Bridge) המכונה גם "גשר וייטסטון" הוא גשר תלוי החוצה את איסט ריבר ומחבר בין רובע קווינס לרובע הברונקס בניו יורק. הגשר, אשר נבנה על מנת לשמש אמצעי גישה לתערוכה העולמית של ניו יורק (1939), נפתח לתנועה ב-29 באפריל 1939. בעת שנבנה היו בו ארבעה נתיבים, אולם בשנת 1949 הוא הורחב לשישה נתיבי כלי רכב. הגשר התלוי מחבר בין פארק פרי פוינט שברובע הברונקס לוייטסטון שבקווינס. אורכו הכולל של הגשר 1,149 מטרים, ואורך חלקו המרכזי - 701 מטרים. הגשר תוכנן בדומה לגשר מצר טקומה ולאחר שהאחרון התמוטט, הוא שופץ הגשר וחוזק. הגשר בבעלות העיר ניו יורק ומתופעל על ידי רשות מנהר וגשר טרייבורו. מדיה וקבצים בנושא גשר ברונקס וייטסטון בוויקישיתוף אתר האינטרנט הרשמי של גשר ברונקס וייטסטון (באנגלית) רשות התחבורה המטרופולינית
ג'ון דרמאני מהאמה

ג'ון דרמאני מהאמה (John Dramani Mahama; נולד ב-29 בנובמבר 1958) הוא פוליטיקאי גאנאי, שכיהן כנשיא גאנה מיולי 2012 עד ינואר 2017. מהאמה הוא בעל השכלה אקדמית בתקשורת ובהיסטוריה, ופרסם מאמרים בעיתונות. כיהן כחבר הפרלמנט בגאנה מ-1997 עד 2009. בשנים 1998-2001 כיהן כשר התקשורת. ב-2009 התמנה לסגן נשיא גאנה, ולאחר מות הנשיא ג'ון אטא מילס ביולי 2012, הושבע כנשיא במקומו, בהתאם לחוקת גאנה. בבחירות שנערכו בדצמבר 2012 ניצח את ננה אקופו-אדו בפער של כ-3%. מהאמה התמודד בפעם נוספת על התפקיד בדצמבר 2016, שוב מול אקופו-אדו, אך הפעם הפסיד, בפער של כ-10%. מהאמה כתב מספר מאמרים בעיתונים אפריקאים ובינלאומיים. ב-2012, מספר שבועות לפני מינויו כנשיא, פורסם ספר זכרונותיו של מהאמה, "My First Coup d'État and Other True Stories From the Lost Decades of Africa", "ההפיכה הראשונה שלי ועוד סיפורים אמיתיים מהעשורים האבודים של אפריקה". נשוי ללורדינה, ולהם שבעה ילדים. מהאמה הוא נוצרי ודובר שש שפות. מדיה וקבצים בנושא ג'ון דרמאני מהאמה בוויקישיתוף אתר האינטרנט הרשמי של ג'ון דרמאני מהאמה ג'ון דרמאני מהאמה, ברשת החברתית פייסבוק ג'ון דרמאני מהאמה, ברשת החברתית אקס (טוויטר) ג'ון דרמאני מהאמה, באתר אנציקלופדיה בריטניקה (באנגלית) ג'ון דרמאני מהאמה, באתר נשיאות גאנה פרופילי המועמדים לנשיאות גאנה, באתר תאגיד השידור הגאנאי, אורכב ב-2 בפברואר 2014. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אלון לבבי

אלון לבבי (נולד ב-22 בנובמבר 1966) הוא קצין משטרה ישראלי בדימוס בדרגת ניצב. שימש כסגן המפקח הכללי של משטרת ישראל, ראש אגף המבצעים וראש אגף שיטור, אבטחה וקהילה. לבבי התגייס לצה"ל ב-1985 והתנדב לקורס טיס אותו סיים ב-1987. הוא שירת כטייס מסוקי קרב, קצין מבצעים בטייסת בה שירת ומפקד קורס אימון מבצעי. ב-1991 קיבל "רישום לזכות" ממפקד חיל האוויר על נחיתת אונס מוצלחת במסוק להטוט (דיפנדר). בנובמבר 1992 גויס למשטרת ישראל ונמנה עם מקימי היחידה האווירית. בשנת 2000 מונה לצוות הקמה ולראש מדור מבצעים במטה היחידות המיוחדות של המשטרה. בשנת 2002 מונה לסגן מפקד יחידת המשא ומתן המשטרתית. ב-2005 מונה למפקד תחנת רחובות, ב-2007 לקצין אגף המבצעים של מחוז מרכז וביולי 2009 למפקד מרחב לכיש. ביולי 2011 מונה לראש מינהל הטכנולוגיות של המשטרה אך לאחר חודש בלבד, לבקשת המפכ"ל, סיים את תפקידו ומונה לדובר המשטרה בעקבות התפטרות קודמו בתפקיד. ב-2013 מונה לסגן מפקד מחוז הדרום. ב-2014 מונה לסגן מפקד מחוז מרכז. ביוני 2016 מונה לראש אגף המבצעים (כיום אגף שיטור, אבטחה וקהילה) בדרגת ניצב. כיהן בתפקיד עד פברואר 2019 אז מונה לסגן המפקח הכללי (סמפכ"ל). מאז שנת 2021 משמש ראש ההתמחות לחוסן לאומי וארגוני בקריה האקדמית אונו וכן כחוקר במכון למחקרי ביטחון לאומי (INSS). בשנת 2021 הקים את חברת Next-Now לייעוץ ויזמות והוא משמש כמנהלה. בשנת 2022 - ביחד עם 5 ניצבי משטרה (בדימוס) נוספים - הקים את חברת "ניצבים בחזית" העוסקת בפיתוח טכנולוגיות ובייעוץ בתחומי הביטחון האישי והחוסן הקהילתי. קבוצת ניצבים בחזית הקימה בשנת 2022 את המכון לחקר הביטחון האישי והחוסן הקהילתי במיכללה האקדמית גליל מערבי בעכו. לבבי בעל תואר ראשון במדעי המדינה מאוניברסיטת חיפה ובעל תואר שני במינהל עסקים משלוחת אוניברסיטת דרבי בישראל. בוגר תוכנית הבכירים במגזר הציבורי של קרן וקסנר בשיתוף בית הספר לממשל ע"ש קנדי באוניברסיטת הארוורד. בוגר קורס משא ומתן במצבי משבר של ה FBI. נשוי ללילך שכיהנה כחברת מועצה בגדרה במשך 10 שנים. מדיה וקבצים בנושא אלון לבבי בוויקישיתוף טל מיכאל, ‏מעל החוק, באתר חיל האוויר הישראלי הדובר החדש של המשטרה, אתר israeldefense, ‏31 ביולי 2011 אלי סניור ועומרי אפרים, בלחץ השר: המפכ"ל ביצע סבב מינויים מיידי, באתר ynet, 18 בספטמבר 2014. "הובלת אגף המבצעים עוברת לידיך", אתר משטרת ישראל, 5 ביוני 2016
דורון ידיד

דורון ידיד (נולד ב-11 בנובמבר 1962) הוא קצין בדימוס במשטרת ישראל בדרגת ניצב. כיהן כמפקד מחוז ירושלים. ידיד גדל בשכונת מקור ברוך בירושלים. אביו דוד היה קצין משטרה שסיים את שירותו בדרגת תת-ניצב. באוגוסט 1984 התגייס למשטרת ישראל כבלש במחוז ירושלים ולאחר מכן שירת כרכז מודיעין. ב-1991 סיים קורס קציני משטרה, שימש קצין יחידת סיור, סגן מפקד ראש מחלק סמים בימ"ר ירושלים. ב-1999 מונה למפקד יס"מ של מחוז ירושלים ובמרץ 2002 נטל חלק בפעילות השתלטות על מחבל מתאבד בכניסה לעיר ועוטר על כך בעיטור המופת של המשטרה. בהמשך שירת כקצין אג"ם מרחב ציון במחוז ירושלים וקצין אגף תנועה במחוז. ב-2007 מונה למפקד מרחב דוד וב-2009 למפקד מרחב מוריה. ב-2011 מונה לראש מחלקת ההדרכה ולקצין חינוך ראשי של המשטרה. ב-2013 מונה לסגן מפקד מחוז הצפון. בספטמבר 2016 הועלה לדרגת ניצב וב-3 בנובמבר 2016 מונה לראש אגף התנועה. בפברואר 2019 מונה למפקד מחוז ירושלים. פיקד על כוחות המשטרה בירושלים במהלך ההפגנות נגד הממשלה והפגנות המחאה נגד בנימין נתניהו שנערכו בסמוך למעון ראש הממשלה ברחוב בלפור. ביוני 2019 החליט להציב נוכחות משטרתית פעילה בכל הפגנה בשכונת מאה שערים, בניגוד למדיניות שהייתה נהוגה במשך שנים. עד אז המשטרה נהגה לחסום את כביש הגישה למיקום ההפגנה, ולפתוח אותו לאחר מכן. בדצמבר 2020 היה ידיד אחד המועמדים הסופיים לתפקיד מפכ"ל המשטרה. לאחר שנבחר ניצב קובי שבתאי לתפקיד, הודיע בינואר 2021, על פרישתו מהמשטרה. ידיד גרוש ואב לשלושה. הוא בעל תואר ראשון במדעי החברה ותואר שני במנהל עסקים. מדיה וקבצים בנושא דורון ידיד בוויקישיתוף שחר שחר, "אגף התנועה במשטרת ישראל ביצע למעלה מאלף בדיקות בתקופה האחרונה שהוכיחו מעל לכל ספק כי המערכת אמינה ומדויקת", באתר לשכת עורכי הדין בישראל, יולי 2018 עודד שלום וגלעד כהן, הוא לא רק ידיד, באתר "ידיעות אחרונות", 3 ביולי 2020 טל אריאל אמיר, נפרד כידיד: דורון ידיד יורד מירושלים, באתר ישראל היום, 28 בינואר 2021 אבנר הופשטיין, השוטר הקשוח, באתר זמן ישראל, 16 ביולי 2020 מינויים חדשים במשטרת ישראל, אתר המשרד לביטחון הפנים תנ"צ דורון ידיד מונה לסגן מפקד מחוז צפון, אתר משטרת ישראל תמונה מהטקס בחשבון הטוויטר של השר גלעד ארדן, 29 בספטמבר 2016 "עלינו להילחם בתאונות הדרכים בנחישות", אתר משטרת ישראל, 3 בנובמבר 2016 מינויי ניצבים לסגל הפיקוד הכללי של משטרת ישראל, אתר משטרת ישראל, 15 בינואר 2019 חיים גולדברג, ‏הנחיה חדשה: לבצע מעצר בכל מהומה באזור מאה שערים, באתר כיכר השבת, 4 ביוני 2019 אלון חכמון, ‏מי יהיה המפכ"ל הבא? אוחנה צפוי לפרסם את רשימת המועמדים בימים הקרובים, באתר מעריב אונליין, 8 בדצמבר 2020 יהושע בריינר, לאחר שלא מונה למפכ"ל, מפקד מחוז ירושלים דורון ידיד פורש מהמשטרה, באתר הארץ, 7 בינואר 2021
קרוזיירו דו סול

קרוזיירו דו סול (בפורטוגזית: Cruzeiro do Sul) היא עיר[דרושה הבהרה] במערב מדינת אקרי שבברזיל. מצפון גובלת קרוזיירו דו סול במדינת אמזונאס ומדרום היא גובלת בפרו.[דרושה הבהרה] הפעילות הכלכלית העיקרית בעיר היא ייצור גומי וענפי הכלכלה הנוספים הם גידול קסאווה, קפה ואורז. את העיר משרת נמל תעופה שהוא המערבי ביותר בברזיל שפועלות בו טיסות בלוח זמנים סדיר. מדיה וקבצים בנושא קוזיירו דו סול בוויקישיתוף אתר האינטרנט הרשמי של קרוזיירו דו סול ערך זה הוא קצרמר בנושא יישובים בברזיל. אתם מוזמנים לתרום לוויקיפדיה ולהרחיב אותו.
דוד ביתן

דוד ביתן (נולד ב-1959) הוא ניצב בדימוס במשטרת ישראל, כיהן כסגן המפקח הכללי של משטרת ישראל. ביתן נולד בקריית שמונה, בנם של פורטונה ועמרם ביתן שהיה מנהל במגן דוד אדום. בילדותו עבר עם משפחתו לאופקים ובתיכון למד בישיבת בני עקיבא אהל שלמה בבאר שבע. שירת בצה"ל בגדוד 202 של חטיבת הצנחנים, יצא לקורס קצינים והדריך בבה"ד 1. בשירות המילואים פיקד על פלוגת חי"ר. התגייס למשטרת ישראל ב-1986 ושירת כמפקד המשמר האזרחי באוניברסיטת בן-גוריון בנגב ובעומר. בהמשך שירת כסגן מפקד תחנת באר שבע וב-1992 מונה למפקדה הראשון של תחנת נתיבות. בתפקידיו הבאים פיקד על תחנת אופקים, על תחנת ארז ועל תחנת אשקלון. שירת כקצין אגף התנועה במחוז הדרום וקצין אגף קהילה ומשטרה במחוז. במהלך יישום תוכנית ההתנתקות שימש ראש מערך ההידברות עם הקהילה ותושבי גוש קטיף. לאחר מכן מונה לעוזרו של המפכ"ל משה קראדי וב-2007 מונה למפקד מרחב לכיש, תפקיד אותו מילא במהלך מבצע עופרת יצוקה. ביולי 2009 קודם לדרגת תת-ניצב ומונה למפקד המכללה לקצינים בכירים. ב-2011 מונה לסגן מפקד מחוז הדרום. בנובמבר 2013 קודם לדרגת ניצב ומונה לראש האגף לתמיכה לוגיסטית של משטרת ישראל. בפברואר 2016 נכנס לתפקידו כמפקד מחוז דרום ושירת בתפקיד עד ינואר 2018. בפברואר 2018 מונה למפקד מחוז תל אביב. ביתן היה אחד מבין שלושת המועמדים בדרגת ניצב, לצד יורם הלוי ומשה אדרי, שהתמודדו על משרת מפכ"ל המשטרה לאחר תום כהונת רוני אלשיך, אך לא נבחר. בינואר 2021 מונה לסמפכ"ל המשטרה. ב-19 בדצמבר 2022 הודיע ביתן על פרישתו מהמשטרה תוך חודשים אחדים. ביתן נשוי לחן, אב לשישה וסב לנכדים. בעל תואר ראשון במדע המדינה ובמשפטים ותואר שני בחינוך. אחיו הוא השופט אליהו ביתן, אשר מונה בנובמבר 2007 לכהונת שופט בית המשפט המחוזי בבאר שבע. מדיה וקבצים בנושא דוד ביתן בוויקישיתוף תמי מאור, תנ"צ דוד ביתן יועלה לדרגת ניצב, אתר local, ‏20 במאי 2013 רוני סופר, המסבירן של המשטרה: נגיע לכל הישיבות והאולפנות, באתר ynet, 6 ביוני 2005 זוכרים את עמרם ביתן ז"ל: בטקס מרגש ובמעמד בכירי מד"א, משפחה ומוקירי זכרו, נקראה תחנת מד"א באופקים על שמו של עמרם ביתן, מנהלה הראשון של התחנה שהלך לעולמו, אתר מגן דוד אדום, 24 במאי 2011 מינויים חדשים במשטרת ישראל, אתר המשרד לביטחון הפנים טקס הענקת דרגות ומינויים לקצינים בכירים במשטרת ישראל, אתר המשרד לביטחון הפנים סבב מינויים בצמרת המשטרה: דוד ביתן ישמש סמפכ"ל; מונו ראשי מחוזות חדשים, באתר וואלה, 18 בינואר 2021 סבב מינויים בסגל הפיקוד הבכיר של משטרת ישראל, באתר השירותים והמידע הממשלתי, 18 בינואר 2021 מאיר תורג'מן, לירן לוי, בן גביר ימנה סמפכ"ל: ניצב דוד ביתן הודיע על פרישתו מהמשטרה, באתר ynet, 19 בדצמבר 2022